बुढ़ापा आते ही कितना अकेला पड़ जाता है वह, जिसकी सुनने वाला कोई नहीं होता। यहां तक कि जिस बेटे की खातिर वह लाख मन्नतें-मनौतियां करता-मानता है, उसकी पैदाइश पर जश्न मनाता है, हजारों रुपये पानी की तरह एक खुशी की खातिर बहा देता है, लाख परेशानियां झेलकर उसे बड़ा करते हैं, उसके उज्जवल भविष्य की खातिर अपना सब कुछ लुटा देते हैं, वही बेटा उन्हें सिरदर्द समझता है, उनकी उपेक्षा करने लगता है। यह समस्या आज समूचे देश की है। गौरतलब है कि बाल्यावस्था में भगवान बुद्ध एक कृशकाय वृद्ध की दयनीय दशा को देखकर द्रवित हो उठे थे, उनका हृदय वितृष्णा से भर गया था।